钦定古今图书集成/明伦汇编/氏族典/第291卷 > 唐时升
## 钦定古今图书集成/明伦汇编/氏族典/第291卷 > 唐时升

按《明外史唐时升传》：“时升，字叔达，嘉定人。父钦训，与
归有光善，故时升早登有光之门。年未三十，谢举子
业，专意古学。及王锡爵柄国，其子衡邀时升入都，值
塞上用兵，逆断其情形虚实，将帅胜负，无一爽者。家贫，好施予，灌园蓺蔬，萧然自得。诗援笔成，不加点窜。
文得有光之传。与里人娄坚、程嘉燧并称曰‘练川三
老’。”卒于崇祯九年，年八十有六。